» ছটা ডাটাবেছৰ নিৰ্মাণ, সিবিলাকৰ বাবে ডাটা সংগ্ৰহ আৰু তদাৰককৰণ। ডাটাবেছ কেইটা হ'ল-ভাৰতীয় বিশ্ববিদ্যালয়সমূহৰ ডাটাবেছ, অনুবাদকৰ ৰাষ্ট্ৰীয় পঞ্জী (NRT), প্ৰকাশকৰ ডাটাবেছ, অনুবাদৰ গ্ৰন্থপঞ্জী, শিক্ষকসকলৰ ডাটাবেছ / বিশেষজ্ঞসকলৰ তথ্যপঞ্জী, অভিধান আৰু পৰিভাষাকোষৰ ডাটাবেছ।
» ইংৰাজী আৰু ভাৰতীয় ভাষাসমূহৰ মাজত যন্ত্ৰ সমৰ্থিত অনুবাদক উৎসাহ প্ৰদান কৰা।
» অনুবাদকৰ স্বীকৃতি প্ৰদানকৰণ আৰু প্ৰশিক্ষণৰ ব্যৱস্থা কৰা।
» অনুবাদকৰ শিক্ষা কাৰ্যসূচীৰ অধীনত চুটি অনুশীলন (অৰিয়েণ্টেশ্বন) কাৰ্যক্ৰম অনুষ্ঠিত কৰা।
» অভিধান আৰু সমাৰ্থক শব্দকোষৰ দৰে অনুবাদ সঁজুলিৰ সৃজন।
» ভাৰতীয় ভাষাসমূহত বৈজ্ঞানিক আৰু পাৰিভাষিক শব্দাৱলী সৃজনৰ বাবে বৈজ্ঞানিক তথা কাৰিকৰী শব্দাৱলী আয়োগৰ (CSTT) সৈতে সহযোগিতা কৰা।
» ট্ৰেন্সলেছন মেমৰি, ৱৰ্ড-ফাইণ্ডাৰ, ৱৰ্ডনেট ইত্যাদিৰ বাবে ছফ্টৱেৰৰ গৱেষণা আৰু সৃজনত সহায় কৰা।
» নেচাৰেল লেংগুৱেজ প্ৰছেচিং আৰু অনুবাদ সম্বন্ধীয় গৱেষণাৰ লগত জড়িত প্ৰকল্পলৈ বৃত্তি ও অনুদান প্ৰদান।
» অনুবাদৰ ওপৰত ডিগ্ৰী/ডিপ্ল'মাৰ পাঠ্যক্ৰম অনুষ্ঠিত কৰিবৰ বাবে বা যিকোনো ভাৰতীয় ভাষাৰ পৰা আন ভাৰতীয় ভাষালৈ অনুবাদৰ বাবে হাতপুথি তৈয়াৰৰ প্ৰকল্পৰে জড়িত বিশ্ববিদ্যালয়/ বিভাগসমূহলৈ অনুদান প্ৰদান।
» অনুবাদ সম্পৰ্কীয় গৱেষণা পত্ৰিকা বা ভাৰতীয় ভাষাসমূহত অনুবাদ সম্পৰ্কীয় পাঠৰ প্ৰকাশ আৰু বিশ্লেষণত সহায়-সমৰ্থন।
» অনুদিত গ্ৰন্থৰ উন্মোচন, ক্ষেত্ৰীয় অনুবাদ মেলা, আলোচনাচক্ৰ, কিতাপ প্ৰদৰ্শনীৰ দৰে অনুষ্ঠান আয়োজন কৰি অনুবাদক আৰু অনুবাদ সম্পৰ্কীয় কাৰ্যক জনপ্ৰিয় কৰি তোলা।
» অনুবাদ অধ্যয়ন বিষয়ৰ পাঠ আৰু লেখাৰ এটা সংগ্ৰহ তৈয়াৰ কৰি সিবিলাকৰ ওপৰত পাণ্ডিত্যপূৰ্ণ আলোচনাৰ বাবে সুবিধা প্ৰদান কৰা।
» অনুবাদক এক বৃত্তি বা পেশা হিচাপে প্ৰতিষ্ঠা কৰাৰ লগতে অনুবাদ উদ্যোগৰ বাবে দুৱাৰ মুকলি কৰা।
এখন জ্ঞান আধাৰিত সমাজ গঠন কৰাটোৱেই হ'ল NTM-ৰ লক্ষ্য। এই অভিযানে গুৰুত্বপূৰ্ণ পাঠসমূহক এটা ভাষাৰ পৰা আন এটা ভাষালৈ অনুবাদৰে জ্ঞানৰ সমানুপাতিক বিতৰণক অগ্ৰাধিকাৰ প্ৰদান কৰিছে। ভাষাৰ সমস্যাৰ বাবে যিসকল শিক্ষাৰ্থী জ্ঞান আৰ্জনত সমৰ্থ হোৱা নাই তেওঁলোকক এই পদক্ষেপে কৰিব। ইয়াৰ ওপৰিও NTM-এ সমাজৰ বিভিন্ন বৃত্তিধাৰী লোকক নানা ধৰণে উপকৃত কৰিব।
